PATVIRTINTA

Mažeikių rajono Šerkšnėnų mokyklos-

daugiafunkcinio centro direktoriaus

2020 m. birželio 16 d. įsakymu Nr. V- 13

**MAŽEIKIŲ RAJONO ŠERKŠNĖNŲ MOKYKLOS-DAUGIAFUNKCINIO CENTRO IKIMOKYKLINIO UGDYMO MOKYTOJO PADĖJĖJO PAREIGYBĖS APRAŠYMAS**

**I. PAREIGYBĖ**

1. Ikimokyklinio ugdymo mokytojo padėjėjas yra kvalifikuotas darbuotojas, teikiantis pagalbą pedagogui ikimokyklinio/priešmokyklinio amžiaus grupėje

2. Pareigybės lygis – C.

3. Pareigybės grupė - 3

4. Pareigybės pavaldumas - ikimokyklinio ugdymo mokytojo padėjėjas yra tiesiogiai pavaldus mokyklos-daugiafunkcinio centro direktoriui ir pavaduotojai ūkiui bei administracijai.

**II. SPECIALŪS REIKALAVIMAI**

5. Ikimokyklinio ugdymo mokytojo padėjėjas turi atitikti šiuos reikalavimus:

5.1. turėti ne žemesnį, kaip vidurinį išsilavinimą ir (ar) profesinę kvalifikaciją, būti išklausęs privalomojo higienos įgūdžių mokymo programą bei privalomojo pirmosios pagalbos mokymo programą ir turėti tai patvirtinančius sveikatos žinių atestavimo pažymėjimus, praėjęs medicininę apžiūrą, nesergantis psichinėmis ligomis ir neturintis teistumo bei sugebantis tinkamai bendrauti su vaikais.

5.2. Ikimokyklinio ugdymo mokytojo padėjėjas privalo išmanyti:

5.2.1.vaikų lopšelio-darželio struktūrą, darbo organizavimą;

5.2.2.reikalavimus, susijusius su vaiko sveikatos apsauga;

5.2.3.higienos reikalavimus;

5.2.3.tvarkomų patalpų priežiūros bei valymo tvarką;

5.2.4.reikalavimus lovos ir kitiems skalbiniams, jų keitimo terminus;

5.2.5.lopšelio-darželio įrengimų, inventoriaus paskirtį, jų priežiūros ir naudojimosi taisykles; 5.2.6.baldų priežiūros reikalavimus, grupės interjero ir gėlių priežiūros ypatumus;

5.2.7.darbuotojų saugos ir sveikatos, priešgaisrinės saugos reikalavimus.

5.3.Ikimokyklinio ugdymo mokytojo padėjėjas (-a) privalo vadovautis Jungtinių Tautų vaiko teisių konvencija, ratifikuota 1995 m. liepos 3 d. Lietuvos Respublikos įstatymu Nr. I-983 (Žin., 1995, Nr.60-1501) Lietuvos Respublikos Vyriausybės nutarimais, lopšelio-darželio nuostatais, lopšelio-darželio direktoriaus įsakymais, įstaigos vidaus darbo tvarkos taisyklėmis, darbuotojų saugos ir sveikatos instrukcijomis, šiuo pareigybės aprašu.

5.4.Nustatyta tvarka tikrintis sveikatą, išklausyti privalomus kursus, turėti tai patvirtinančius pažymėjimus, laikytis asmeninės darbo higienos. Laikyti asmens daiktus tik personalo persirengimui skirtoje vietoje.

5.5.Neatvykus ar negalint atvykti į darbą nustatyta įstaigoje tvarka įspėti įstaigos direktorių.

**III. IKIMOKYKLINIO UGDYMO MOKYTOJO PADĖJĖJO FUNKCIJOS**

6. Ikimokyklinio ugdymo mokytojo padėjėjo (os) funkcijos:

6.1. talkinti mokytojui priimant atvestus vaikus, ugdomosios veiklos metu, įvairių renginių metu, padėti mokytojui organizuoti globojamų vaikų pasivaikščiojimą, žaidimus bei kitus užsiėmimus lauke;

6.2.apžiūrėti aikštelę, ar nėra joje pavojingų vaikams daiktų (stiklo šūkių, aštrių daiktų) pasivaikščiojimų metu, plaunant rankas prieš valgį;

6.3. lydėti vaikus lipant laiptais, einant pasivaikščioti, laikytis saugumo: vienas suaugęs eina vaikų grupės priekyje, kitas-gale;

6.4. pastoviai rūpintis priskirtų patalpų tvarka, švara, vėdinimu, turimų darbo priemonių bei buitinės technikos priežiūra ir apsauga. Grindis plauti, kai nėra vaikų, prieš plaunant jas iššluoti. Po plovimo sausai iššluostyti.

6.5.pastoviai rūpintis ikimokyklinio/priešmokyklinio amžiaus vaikų patalynės švara;

6.6. užtikrinti vaikų maitinimą ir poilsį;

6.7. rūpintis vaikų savitvarka, padėti vaikui susitvarkyti drabužius, avalynę ir kt.;

6.8.padėti atlikti kitą su savitarna, savitvarka, maitinimu (si), poilsiu susijusią veiklą;

6.9. pasiženklinti valymo inventorių. Naudoti plovimo, valymo ir dezinfekavimo priemones , kurios įtrauktos į leidžiamų vartoti priemonių sąrašą, patvirtintą Sveikatos apsaugos ministerijos. Laikyti plovimo ir dezinfekavimo priemones markiruotoje taroje, vaikams neprieinamoje vietoje. Pastebėjus inventoriaus, baldų, santechnikos įrengimų gedimus, informuoti ūkvedį ar tos srities ūkinį personalą;

6.10. vykdyti kitas vadovų paskirtas funkcijas ir užduotis, nenumatytas šiame pareigybės aprašyme bei ikimokyklinio/priešmokyklinio ugdymo mokytojų ir kitų specialistų nurodymus globojamų vaikų priežiūros, ugdymo, jų buities organizavimo bei ūkio tvarkymo klausimais.

**IV. ATSAKOMYBĖ**

7. Ikimokyklinio ugdymo mokytojo padėjėjas (a) atsako:

7.1.už prižiūrimų vaikų gyvybės ir sveikatos apsaugą;

7.2. priskirtų patalpų (grupės, prausyklos, tualeto, rūbinėlės, laiptinės) valymą;

7.3.grupės žaislų priežiūrą, baldų, indų ir kito inventoriaus priežiūrą (valymą, plovimą, dezinfekavimą);

7.4.darbo atlikimą nepažeidžiant higienos reikalavimų;

7.5.saugų karšto maisto nešimą (nešti tik uždaruose induose su rankenomis ir nepilnai užpildytuose) 7.6.pastebėjus smurto, patyčių, vaiko nepriežiūros atvejus, privalo informuoti mokytoją ir įstaigos direktorių.

7.7. už įstaigos vidaus darbo tvarkos, darbuotojų saugos ir sveikatos, darbų saugos, priešgaisrinės saugos, higienos reikalavimų vykdymą;

7.8. tinkamą darbo laiko naudojimą; už savo darbo kokybę ir jos įsivertinimą;

7.9.Ikimokyklinio ugdymo mokytojo padėjėjas, kuris fiziškai, psichiškai ar moraliai žaloja vaikus, atsako Lietuvos įstatymų nustatyta tvarka.

7.10. Atsako už darbo drausmės pažeidimus, nelaimingus atsitikimus, kurie įvyko dėl jo kaltės. Už savo pareigų netinkamą vykdymą ikimokyklinio ugdymo mokytojo padėjėjas (a) atsako Centro vidaus darbo tvarkos taisyklių ir Lietuvos Respublikos įstatymų nustatyta tvarka.

Susipažinau: Ikimokyklinio ugdymo mokytojo padėjėjas

\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Data)